Source: http://rovaniemi.cloudnc.fi/fi-FI/Toimielimet/Kaupunginhallitus/Kokous_1312020/Tilapalvelupaallikon_virkaan_ja_Pekka_La(90732)
Timestamp: 2020-02-16 18:41:21+00:00

Document:
Tilapalvelupäällikön virkaan ja Pekka Latvalan virkasuhteeseen liittyvät toimenpiteet | Rovaniemi
Tilapalvelupäällikön virkaan ja Pekka Latvalan virkasuhteeseen liittyvät toimenpiteet
Kaupunginvaltuusto päätti 11.11.2019 hyväksyä organisaatiouudistuksen toteuttamisen 1.1.2020 alkaen. Uudistuksen tavoitteena on muun muassa johtamisjärjestelmän ja organisaation virtaviivaistaminen sekä selkeiden johtamiskokonaisuuksien muodostaminen. Organisaatiouudistus- ja talouden tasapainottamissuunnitelmia on käsitelty 5.8.-16.9.2019 käydyissä kuntien yhteistoimintalain 7 §:n mukaisissa yhteistoimintaneuvotteluissa. Organisaatiouudistussuunnitelmaan liittyy tilaliikelaitoksen uudelleenorganisoiminen tilapalvelukeskukseksi. Tässä yhteydessä tilaliikelaitoksen johtajan virkaan sisältyvät tehtävät muuttuvat niin olennaisesti, että virka tulee lakkauttaa.
Hallintosäännön 41 §:n mukaan “Valtuusto päättää kaupunginjohtajan viran perustamisesta ja lakkauttamisesta. Kaupunginhallitus päättää muiden kaupunginhallituksen alaisten virkojen sekä toimialajohtajan viran perustamisesta ja lakkauttamisesta, ellei tässä hallintosäännössä toisin määrätä. Lautakunnan / johtokunnan alaisen toimialan osalta viran perustamisesta ja lakkauttamisesta päättää lautakunta.”
Lain kunnallisesta viranhaltijasta 43 §:n 2 ja 3 momenttien mukaan “Jos työnantaja on työnantajan ja henkilöstön välisestä yhteistoiminnasta kunnissa annetun lain mukaan velvollinen neuvottelemaan taloudellisella tai tuotannollisella perusteella tapahtuvan irtisanomisen perusteesta työntekijöiden tai heidän edustajiensa kanssa, työnantajalla ei ole 1 momentissa tarkoitettua vastaavaa velvollisuutta. (13.4.2007/450)
Edellä todetun perusteella kaupunginhallitus on toimivaltainen päättämään tilaliikelaitoksen johtajan viran lakkauttamisesta. Työnantajalla ei ole viran lakkauttamisen osalta velvollisuutta viranhaltijan kuulemiseen, koska tilaliikelaitoksen uudelleenorganisointia ja kolmen henkilötyövuoden vähentämistä johto-, hallinto-, esimies- ja tukipalvelutehtävistä on käsitelty yhteistoimintaneuvotteluissa. Tilaliikelaitoksen johtajan virkasuhteen irtisanomisen sekä työnantajan asiaan liittyvien velvoitteiden täyttämisen osalta tehdään erillinen päätös.
Kaupunginhallitus päättää lakkauttaa tilaliikelaitoksen johtajan viran (vakanssi 44900001) 1.1.2020 alkaen perustuen kaupunginvaltuuston 11.11.2019 hyväksymiin vuoden 2020 talousarvioon ja organisaatiouudistukseen. Päätös pannaan täytäntöön mahdollisesta muutoksenhausta huolimatta.
Maarit Simoska poistui esteellisenä asian käsittelyn ja päätöksenteon ajaksi (Hallintolaki 28 § 5 kohta).
Kaupunginvaltuusto päätti 11.11.2019 organisaatiouudistuksesta, johon perusten tilaliikelaitos organisoitaisiin kaupunginhallituksen alaisuuteen tilapalvelukeskuksen muodossa. Tilapalvelukeskuksen toiminnan, talouden ja henkilöstön johtamisen järjestämiseksi on tarpeen perustaa tilapalvelukeskuksen johtajan virka 1.1.2020 alkaen.
Tilapalvelukeskuksen johtajan keskeisimpinä tehtävinä olisi
Tilapalvelukeskuksen toiminnan, henkilöstön ja palvelutuotannon johtaminen.
Tehtävän vaativuuden perusteella määritelty tehtäväkohtainen palkka virkaan on 6897,30 euroa kuukaudessa.
Viran kelpoisuusehdoksi on valmistelussa määritelty ylempi korkeakoulututkinto,
käytännössä osoitettu johtamistaito ja johtamiskokemus sekä suomen kielen erinomainen suullinen ja kirjallinen taito.
Kaupunginhallitus päättää perustaa tilapalvelukeskuksen johtajan viran 1.1.2020 alkaen. Viran tehtäväkohtainen palkka on 6897,30 euroa/kk ja kelpoisuusehto ylempi korkeakoulututkinto, käytännössä osoitettu johtamistaito ja johtamiskokemus sekä suomen kielen erinomainen suullinen ja kirjallinen taito. Päätös pannaan täytäntöön mahdollisesta muutoksenhausta huolimatta.
Anja Joensuu esitti Harri Rapon ja Kalervo Björkbackan kannattamana, että kaupunginhallitus päättää perustaa tilapalvelupäällikön viran 1.1.2020 alkaen ja muutoin kaupunginhallitus päättää kaupunginjohtajan esityksen mukaisesti.
Kaupunginhallitus päätti kokouksessaan 16.12.2019 § 505 perustaa tilapalvelupäällikön viran. Virka on avoimena, koska Martti Anttila ei ottanut sitä vastaan.
Tilaliikelaitoksen johtajan viran lakkauttamisen perusteella irtisanottu Pekka Latvala on ilmoittanut kaupunginjohtajan ja henkilöstöjohtajan kanssa käymässään keskustelussa olevansa halukas ottamaan tilapalvelupäällikön viran vastaan siten muutettuna, että tehtävänkuva ja tehtäväkohtainen palkka vastaisivat soveltuvin osin tilaliikelaitoksen johtajan lakkautettua virkaa liitteenä olevan tehtävänkuvauksen mukaisesti. Kaupunginhallituksen tilapalvelupäällikön virkaan 16.12.2019 päättämä tehtäväkohtainen palkka on 6897,30 euroa ja tilaliikelaitoksen johtajan tehtäväkohtainen palkka oli 4908,60 euroa.
Lain kunnallisesta viranhaltijasta 37 §:n mukaan “Irtisanominen edellyttää lisäksi, ettei viranhaltijaa voida ammattitaitoonsa ja kykyynsä nähden kohtuudella sijoittaa toiseen virkasuhteeseen tai ottaa sellaiseen työsuhteeseen, jonka tehtävät eivät olennaisesti poikkea viranhaltijan tehtävistä, tai kouluttaa uusiin tehtäviin.” Avoimista viroista tilapalvelupäällikön viran voidaan katsoa olevan lähimpänä Pekka Latvalan aiempaa virkasuhdetta.
Kaupunginjohtaja on määrännyt viranhaltijapäätöksellään 2.1.2020 § 2 Pekka Latvalan tilapalvelupäällikön avoimen viran hoitajaksi edellä todettua vastaavilla ehdoilla (tehtäväkohtainen palkka 4908,60 euroa) siihen saakka, että kaupunginhallitus on päättänyt viran täyttämisestä, kuitenkin enintään 29.2.2020 saakka.
Kaupunginjohtaja on ottanut kaupunginhallituksen käsiteltäväksi ympäristöpäällikön 11.12.2019 § 26 tekemän päätöksen valvontainsinöörin määräaikaisen viran täyttämisestä sen varmistamiseksi, että kaupunki voi toteuttaa lain kunnallisesta viranhaltijasta 37 §:n mukaisen uudelleensijoittamisvelvollisuutensa. Koska Latvala esitetään sijoitettavaksi tilapalvelupäällikön virkaan, ympäristöpäällikön päätös 11.12.2019 § 26 voidaan pysyttää voimassa.
1) muuttaa viran tehtävänkuvausta liitteenä olevan tehtävänkuvauksen mukaisesti ja päättää viran tehtäväkohtaiseksi palkaksi 4908,60 euroa,
2) siirtää Pekka Latvalan lain kunnallisesta viranhaltijasta 37 §:n perusteella suostumuksensa mukaisesti toistaiseksi voimassa olevaan tilapalvelupäällikön virkaan 14.1.2020 alkaen ja
3) pysyttää voimassa ympäristöpäällikön 11.12.2019 § 26 tekemän päätöksen valvontainsinöörin määräaikaisen viran täyttämisestä.
Tehtäväkuvaus_tilapalvelupäällikkö_14.1.2020.pdf (pdf, 135 kt)

References: § 5
 § 505
 § 2
 § 26
 § 26
 § 26